**Všeobecne záväzné nariadenie obce Klubina č. 1/2017 o určení výšky dotácie na prevádzku a mzdy na žiaka a dieťa materských škôl a školských zariadení so sídlom na území obce Klubina**

**Uznesenie OZ č.: 14/2017**

**Účinnosť od: 01.09.2017** Všeobecne záväzné nariadenie obce Klubina č. 1/2017 o určení výšky dotácie na prevádzku a mzdy na žiaka a dieťa materských škôl a školských zariadení so sídlom na území obce Klubina

Obecné zastupiteľstvo obce Klubina na základe samosprávnej činnosti v zmysle § 6 ods. 1 zákona č. 369/1990 Zb. o obecnom zriadení v znení neskorších predpisov, § 6 ods. 2 a ods. 12 písm. d) zákona č. 596/2003 Z. z o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov

**schvaľuje**

**Všeobecne záväzné nariadenie obce Klubina č. 1/2017 o určení výšky dotácie na prevádzku a mzdy na žiaka a dieťa materských škôl a školských zariadení so sídlom na území obce Klubina**

**§ 1**

**Úvodné ustanovenia**

Toto všeobecne záväzné nariadenie obce Klubina (ďalej len „VZN“) určuje výšku a účel použitia dotácie za príslušný kalendárny rok na prevádzku a mzdy na žiaka a dieťa materskej školy a školských zariadení so sídlom na území obce Klubina (ďalej len „obec“), ktoré sú na základe rozhodnutia Ministerstva školstva SR zaradené do siete škôl a školských zariadení Ministerstva školstva Slovenskej republiky.

**§ 2**

**Príjemca dotácie**

Príjemcom dotácie podľa tohto nariadenia je:

1. Základná škola s materskou školou Klubina č. 157,

**§ 3**

**Určenie výšky dotácie**

1. Výška dotácie na dieťa v materskej škole (ďalej len „MŠ“) sa určuje takto:

a) MŠ Klubina č. 157 - 1208,- €,

2. Výška dotácie v školskej jedálni (ďalej len „ŠJ“) na potencionálneho stravníka sa určuje takto:

a) ŠJ Klubina - 259,- €,

**§ 4**

**Účel dotácie**

1. Prijímateľ dotácie podľa § 2 je oprávnený použiť dotáciu len na úhradu osobných a prevádzkových nákladov materských škôl a školských zariadení, pri jej použití musí zabezpečiť hospodárnosť, efektívnosť a účinnosť jej použitia.

V prípade, že dotácia nebude vyčerpaná do 31.12. príslušného kalendárneho roku, je prijímateľ povinný nevyčerpanú časť dotácie vrátiť späť na účet obce do 31.12. príslušného kalendárneho roku.

2. Obec poskytne príjemcovi podľa § 2 dotáciu mesačne (*vo výške jednej dvanástiny z dotácie na príslušný kalendárny rok)* do 25.dňa príslušného mesiaca.

**§ 5**

**Kontrolné orgány**

1. Kontrolnými orgánmi obce sú:

a) poslanci Obecného zastupiteľstva obce (ďalej len „OZ“),

b) hlavný kontrolór obce,

c) poverení pracovníci Obecného úradu Klubina.

2. Kontrolné orgány uvedené v ods. 1 písm. a) až c) sú povinné preukázať sa poverením starostu obce vykonávať kontrolu, poslanci OZ obce poslaneckým preukazom.

**§ 6**

**Spoločné a zrušovacie ustanovenia**

1.Na ustanovenia súvisiace s určením výšky dotácie na prevádzku a mzdy na žiaka, dieťa materskej školy a žiaka školského zariadenia so sídlom na území obce, neupravené týmto VZN, sa vzťahujú príslušné právne predpisy.

2. Schválením tohto VZN č. 1/2017 sa ruší v plnom rozsahu VZN č. 01/2016 /Všeobecne záväzné nariadenie obce Klubina č. 1/2016 o určení výšky dotácie na prevádzku a mzdy na žiaka a dieťa materských škôl a školských zariadení so sídlom na území obce Klubina/

**§ 7** **Záverečné ustanovenia**

1. Na tomto VZN sa uznieslo OZ v Klubine dňa 21.06.2017 a schválilo ho uznesením č. 14/2017

2. Podľa § 6 ods. 3 zákona č. 369/1990 Zb. o obecnom zriadení v znení neskorších predpisov bol návrh tohto VZN zverejnený na úradnej tabuli obce a na internetovej stránke obce od 05.06.2017 do 21.06.2017

3. **Toto VZN nadobúda účinnosť 01.09.2017.** Je zverejnené na úradnej tabuli obce a na internetovej stránke obce. Taktiež je uschované na Obecnom úrade v Klubine u starostky obce

a podľa zákona č. 369/1990 Zb. o obecnom zriadení v znení neskorších predpisov a na požiadanie môže byť predložené k nahliadnutiu.

4. Dňom 31.08.2017 sa ruší Všeobecne záväzné nariadenie obce Klubina č. 1/2016 o určení výšky dotácie na prevádzku a mzdy na žiaka a dieťa materských škôl a školských zariadení so sídlom na území obce Klubina

Mgr. Božena Poliačková

 starostka obce

Vyvesené na úradnej tabuli obce Klubina dňa: 21.06.2017